EkBass/fiwiki-20250220-pages-articles huggingface dataset:
Högdalenin metroasema

Högdalenin metroasema on Tukholman metron asema Högdalenissa. Metroasema otettiin käyttöön 22. marraskuuta vuonna 1954. Tuolloinen asema oli väliaikainen: Nykyinen asemarakennus avattiin 3. marraskuuta vuonna 1957. Högdalenin metroasema on osa T-bana 1 -linjaa (vihreä linja). Etäisyys Slussenin metroasemalle Högdalenin asemalta on noin 7,3 kilometriä. Vuonna 2013 asemaa käytti arkisin 16 700 matkustajaa päivässä. == Lähteet == == Aiheesta muualla == Luokka:Tukholman metroasemat
Hökarängenin metroasema

Hökarängenin metroasema on Tukholman metron asema Hökarängenissä. Metroasema avattiin 1. lokakuuta vuonna 1950. Se on osa metron vihreätä linjaa (Gröna linjen). Etäisyys Slussenin asemalle Hökarängenin metroasemalta on noin 7,7 kilometriä, ja matka-aika T-Centraleniin on noin 18 minuuttia. Metroaseman on suunnitellut arkkitehti Peter Celsing. Asemalla on Hanns Karlewskin pronssitaidetta vuodelta 1995. Vuonna 2013 asemaa käytti arkisin 12 600 matkustajaa päivässä. == Lähteet == == Aiheesta muualla == Luokka:Tukholman metroasemat
Indi Loveless

Indi Loveless on Suomessa asuva Korsikalla syntynyt muusikko. Indin ensisingle julkaistiin 3.4.2013. Singlellä oli kappaleet Bushes sekä Near. Molemmista kappaleista tehtiin myös video. == Historia == Indin musiikkiharrastus alkoi viisivuotiaana ja johti konservatorion kautta musiikkiakatemian tutkintoon. Ensiesiintyminen ranskalaisessa radiossa tapahtui jo 11-vuotiaana, ja viisi vuotta myöhemmin Indi elättikin jo itsensä kiertuemuusikkona. Oman studion Indi perusti vuonna 2006 Korsikaan, jossa hän ensitöikseen tuotti levytyssopimukseen ja Euroopan kiertueeseen johtaneen levynsä Seven Murmuring Chains (2007). Vuonna 2008 Indi muutti Suomeen. Keskityttyään soolouraansa ja musiikin tuottamiseen hän on toiminut yhteistyössä mm. Johnny Lee Michaelsin kanssa. Indi vaihtoi managerikseen Misty Fingezin. Vuonna 2012 uutta materiaalia valmistui kahden levyn edestä, Bushes-sinkkubiisistä julkaistiin video (ohjaus: Mara Jelinko: Raindance International Film Festival of London 2012 -voittaja) , lähes 80 keikkaa pääasiassa Etelä-Euroopassa, USA:laisen levy-yhtiön (Halcyon Records) pyynnöstä Rolling Stones cover-julkaisu, useiden elokuva-, dokumentti- ja mainossoundtrackien tekeminen sekä vierailu artistina levyllä, jonka tuotti mm. Olli Halonen (Disco) ja Sampsa Astala (Lordi) ja jonka muista muusikoista mainittakoon Juska Salminen (HIM, To/Die/For). Uuden vuoden alla 2013 julkaistiin Indin toinen video kappaleelle Near. Videolla käsitellään Suomessakin useita kertoja sattuneita koulusurmia. Huumeriippuvuutta ja addiktioita käsittelevän toisen singlen video Charlie julkaistiin 16.1.2014. === Indi Loveless – sähköillä === * Indi Loveless – laulu, kitara, ohjelmointi * Kim Vivian – basso, taustalaulu * Tom Cave – rummut, sämplet === Indi Loveless – akustinen === * Indi Loveless – laulu, kitara * Misty Fingez – kitara == Julkaisut == === Singlet === * ** Bushes ** Near * ** Charlie === Videot === * Bushes (2013) * Near (2013) * Charlie (2014) == Lähteet == == Aiheesta muualla == *Indi Loveless Facebookissa Luokka:Suomalaiset rockmuusikot Luokka:Syntymävuosi tuntematon Luokka:Elävät henkilöt
Veikko Saari

Veikko Vihtori Saari (23. joulukuuta 1917 – 22. syyskuuta 1992) oli suomalainen liikenneneuvos. Hänet tunnettiin niin kotimaan kuin ulkomaan tavaraliikenteen uranuurtajana. Hän jatkoi isänsä Vihtori Saaren (7. maaliskuuta 1891 – 27. joulukuuta 1967) vuonna 1912 alullepaneman kuljetusliikkeen kehittämistä. Saari-yhtiöistä, johon kuuluivat Kuljetusliike Saari Oy, Trans-Saari ja Turku-Kiito, kasvoi tunnettu kuljetuskonserni. Veikko Saaren osuus koko tavaraliikenteen kehittäjänä on niin ikään erittäin merkittävä. Kuljetusyritysten johtamisen ohella hän on ollut luomassa Suomeen nykyisen kaltaista tavara-asemakulttuuria. Veikko Saarella oli enemmistöosakkuus myös Kiitolinja Oy:ssä ja Finnexpress Oy:ssä. Vuonna 1989 Veikko Saari myi yllättäen koko yrityskonserninsa Speditor Oy:lle. Veikko Saari omistautui täysin asioille, jotka olivat hänelle tärkeitä. Hänen aktiivinen osallistumisensa järjestötyöhön on vaikuttanut suurelta osin ammattimaisen tavaraliikenteen kasvuun ja kehittymiseen. Hänelle myönnettiin liikenneneuvoksen arvo vuonna 1969. Saari toimi mm. Tavaralinjat ry:n puheenjohtajana vuosina 1981–1985. Veikko Saari kuoli 22. syyskuuta 1992. == Lähteet == Luokka:Suomalaiset yrittäjät Luokka:Vuonna 1917 syntyneet Luokka:Vuonna 1992 kuolleet
Liiketoimintamalli

Liiketoimintamalli on sellainen kuvaus materiaalisista ja kognitiivisista liiketoiminnan menestystekijöistä sekä niiden välisistä riippuvuussuhteista, joka on toimialan ja yrityksen kehitysvaiheen kannalta relevantti liiketoiminnan kehittämiseksi. == Liiketoimintamalli ja strategia == Liiketoimintamallilla on keskeinen rooli strategian toimeenpanon onnistumisessa. Useiden tutkimusten mukaan yritykset kokevat suurimmaksi haasteekseen juuri strategian käytäntöön viemisen. Liiketoimintamallilla voidaan hahmottaa ne keskeiset elementit, joiden avulla strategia voidaan toteuttaa käytännössä.Saarelainen 2013 == Liiketoimintamallin elementit == Liiketoimintamallin ytimen muodostaa asiakaslupaus. Muita keskeisiä elementtejä ovat asiakkuusstrategian osatekijät: asiakaskohderyhmät, kohderyhmille suunnatut tuotteet ja palvelut sekä tapa toimia (jakelu- ja palvelumallit) eri asiakaskohderyhmien kanssa. Lisäksi liiketoimintamalliin olennaisina kuuluvat sisäiset voimavarat: henkiset ja fyysiset resurssit, organisaatiorakenne sekä johtamismalli. Asiakkuusstrategian ja voimavarojen keskinäisen tasapainon tarkastelu on erittäin tärkeää, jotta yritys pystyy lunastamaan antamansa lupaukset. Strategiset tavoitteet, ansaintamallit ja kustannusrakenne luovat raamit toiminnalle. == Liiketoimintamalli-käsitteen historia == Liiketoimintamalli-käsite nousi voimakkaasti esille 1990-luvulla internet-huuman myötä. Liiketoimintamallin nähtiin olevan ratkaisun kaikkeen ja sen uskottiin tekevän strategian tarpeettomaksi. Tosiasiassa liiketoimintamalli-käsitettä on eri lähteissä käsitelty hyvin eri sisältöisenä. On tärkeää tarkistaa, mitä liiketoimintamallilla missäkin yhteyksissä tarkoitetaan. Usein liiketoimintamallista puhuttaessa tarkoitetaan sen yhtä osa-aluetta. Tyypillistä on esimerkiksi, että ansaintamallista, johtamismallista tai asiakaslupauksesta puhuttaessa käytetään termiä liiketoimintamalli, vaikka kyseessä on vain yksi osa-alue siitä. == Liiketoimintamalli ja liiketoimintasuunnitelma == Liiketoimintamalli on tapa kuvata yrityksen liiketoiminnan keskeiset menestystekijät ja niiden väliset suhteet. Liiketoimintamallin pohjalta voidaan laatia tarkemmat yksityiskohtaiset suunnitelmat ja laskelmat liiketoimintasuunnitelman muotoon. == Lähteet == * Saarelainen, Esa: Kohti menestyvää liiketoimintamallia. Liikekirjat, 2013. ISBN 978-951-9155-28-9 === Viitteet === Luokka:Taloustiede
Ketoglutaraattidehydrogenaasikompleksi

Ketoglutaraattidehydrogenaasikompleksi on kolmen entsyymin ketoglutaraattidehydrogenaasin, dihydrolipoyylisukkinyylitransferaasin ja dihydrolipoyylidehydrogenaasin muodostama entsyymikompleksi. Ketoglutaraattidehydrogenaasikompleksi katalysoi sitruunahappokierrossa sukkinyylikoentsyymi-A:n muodostumista alfaketoglutaarihaposta. ==Toiminta== Ketoglutaraattidehydrogenaasikompleksi muistuttaa rakenteeltaan ja toiminnaltaan hyvin paljon pyruvaattidehydrogenaasikompleksia ja näiden entsyymikompleksien toimintamekanismit ovat hyvin samankaltaiset. Reaktion ensimmäisessä vaiheessa ketoglutaraattidehydrogenaasi reagoi alfaketoglutariinihapon kanssa ja ketoglutariinihappo muodostaa ylidin entsyymin tarvitseman koentsyymin tiamiinipyrofosfaatin kanssa. Seuraavassa vaiheessa tästä välituotteesta eliminoituu hiilidioksidia ketoglutaraattidehydrogenaasin katalysoimana ja muodostuva välituote reagoi lipoamidin kanssa. Tämä lipoamidijohdannainen vaihtoesteröidään koentsyymi-A:n kanssa, jolloin muodostuu sukkinyylikoentsyymi A:ta. Tätä reaktiota katalysoi dihydrolipoyylisukkinyylitransferaasi, joka tarvitsee kofaktorikseen lipoiinihapon. Kolmas kompleksin entsyymi dihydrolipoyylidehydrogenaasi tarvitsee koentsyymikseen FAD- ja NAD+-molekyylin, joka pelkistyy reaktioissa NADH:ksi. Ketoglutaraattidehydrogenaasiainhiboivat sen tuotteet sukkinyylikoentsyymi-A ja NADH. Sen inhibiittoreita on myös ATP eli solun energiavarastojen ollessa suuret ketoglutaraattidehydrogenaasin toiminta estyy. Arseenimyrkytys johtuu ketoglutaraattidehydrogenaasikompleksin inhiboitumisesta. Komenarvoinen arseeni esiintyy eliöissä arseniitti-ionina, joka muodostaa stabiilin kompleksin lipoiinihapon kanssa eikä dihydrolipoyylisukkinyylitransferaasi kykene toimimaan. eräät kahdenarvoiset metallikationit kuten kalsiumionit aktivoivat ketoglutaraattidehydrogenaasikompleksia. ==Lähteet== Luokka:Oksidoreduktaasit
Hermann von Eichhorn

Emil Gottfried Hermann von Eichhorn (13. helmikuuta 1848 Breslau – 30. heinäkuuta 1918 Kiova, Ukraina)Nordisk familjebok, täydennysosa (1923), s. 474–475 Runeberg.org. Viitattu 9.1.2014. oli saksalainen kenraalisotamarsalkka, joka palveli komentajana ensimmäisessä maailmansodassa ja toimi miehitetyn Ukrainan sotilaskuvernöörinä vuonna 1918. Hänet murhattiin. Eichhorn liittyi vuonna 1866 Preussin toiseen kaartinrykmenttiin ja osallistui 1866 sotaan Itävaltaa vastaan sekä 1870–1871 Ranskan–Saksan sotaan. Vuonna 1901 hänet ylennettiin kenraaliluutnantiksi ja nimitettiin yhdeksännen jalkaväkidivisioonan sekä 1904 Württembergiin sijoitetun 13:nnen armeijakunnan komentajaksi. Vuonna 1905 hänet ylennettiin jalkaväenkenraaliksi ja 1913 kenraalieverstiksi sekä nimitettiin jälkimmäisessä yhteydessä seitsemännen sotilaspiirin tarkastajaksi. Maailmansodan puhjetessa Eichhorn oli sairaana, ja palasi palvelukseen vasta vuoden 1915 alussa tullessaan vastaperustetun 10:nnen armeijan komentajaksi itärintamalle. Hän komensi armeijaansa Masurian järvien toisessa taistelussa helmikuussa 1915 sekä Kaunasin valtauksessa saman vuoden elokuussa ja Vilnan valtauksessa syyskuussa. Myöhemmin hänen komentoonsa annettiin Puolan pohjoisosan rintamaosuudesta vastannut ”armeijaryhmä Eichhorn” ja hänet ylennettiin joulukuussa 1917 kenraalisotamarsalkaksi.Hermann von Eichhorn Firstworldwar.com. Viitattu 9.1.2014. Brest-Litovskin rauhansopimuksen tultua voimaan Eichhornin komentajantehtävät itärintamalla päättyivät ja hänet nimitettiin huhtikuussa 1918 Ukrainaa miehittäneiden saksalaisten ja itävaltalaisten joukkojen komentajaksi sekä Ukrainan sotilaskuvernööriksi. Hänen vastuullaan oli Brest-Litovskin ankarien rauhanehtojen mukaisesti Ukrainan luonnonvarojen ja erityisesti viljantuotannon valjastaminen mahdollisimman tehokkaasti saksalaisten käyttöön, mikä teki hänen hallinnostaan hyvin epäsuositun Ukrainassa. Tämän seurauksena Eichhorn ja hänen adjutanttinsa joutuivat 30. heinäkuuta 1918 ukrainalaisen vasemmistososialistivallankumouksellisen Boris Mihailovitš Donskoin surmaamiksi keskellä Kiovan katua. Marraskuusta 1941 lokakuuhun 1943 Kiovan pääkatu H’reštšatyk oli nimetty Eichornin mukaan. ==Lähteet== ==Aiheesta muualla== Luokka:Saksan sotamarsalkat Luokka:Saksalaiset henkirikosten uhrit Luokka:Vuonna 1848 syntyneet Luokka:Vuonna 1918 kuolleet
Cygnus (avaruusalus)

Cygnus on Orbital Sciences Corporation -yhtiön valmistama avaruusalus, jolla lähetetään rahtia Kansainvälistä avaruusasemalle. Kapseli laukaistaan ensisijaisesti yhtiön omalla Antares-raketilla mutta myös Atlas V ja Falcon 9 raketteja on käytetty. Aluksen ensimmäinen laukaisu ja samalla telakoituminen avaruusasemalle tapahtui syyskuussa 2013. Ensimmäinen varsinainen huoltolento tapahtui tammikuussa 2014. Alus on nimetty Joutsenen tähtikuvion kreikankielisen nimen mukaan. Cygnus on osa NASAn Commercial Orbital Transportation Services (COTS) -ohjelmaa, jonka tarkoitus on kehittää kaupallista avaruutoimintaa. Cygnus on Dragon-kapselin jälkeen toinen kaupallinen avaruusaseman huoltoalus. Niiden lisäksi asemaa huolletaan avaruussukkulan käytöstä poiston jälkeen venäläisellä Progress-aluksella, ESA:n ATV-aluksella ja japanilaisella HTV-aluksella. Cygnusia ei laukaista Floridan Cape Canaveralista vaan laukaisupaikkana toimii NASAn Virginiassa sijaitseva Wallops Flight Facility -tukikohta. Alus ei telakoidu itsenäisesti, vaan avaruuaseman miehistö ohjaa kapselin telakointiporttiin aseman Canadarm2-robottikäsivarren avulla. Cygnus ei laskeudu Maahan, vaan tuhoutuu pudotessaan ilmakehään. ==Laukaisut== Vuoden 2023 loppuun mennessä alusta on laukaistu ensimmäisen koelennon jälkeen operatiivisesti 20 kertaa, joista yksi, CRS Orb-3, epäonnistui kantorakentin vian vuoksi. Tehtävän nimi Laukaisupäivä Aluksen nimi Tyyppi Raketti Huom Cygnus Orb-D1 18\. syyskuuta 2013 G. David Low Standard Antares 110 Ensimmäinen Cygnus-lento. Antares- kantoraketin toinen laukaisu. Koelennolla oli tietoteknisiä ongelmia, mutta ne onnistuttiin ratkaisemaan, Alus toimitti avaruusasemalle 700 kg ruokaa ja varaosia. Paluukuormaan lastattiin jätettä 1 000 kg. CRS Orb-1 9. tammikuuta 2014 C. Gordon Fullerton Standard Antares 120 Ensimmäinen varsinainen huoltolento Cygnuys-aluksella. Mukana yli 1 200 kg tarvikkeita, kuten ruokaa, vaatteita ja tieteellisiä laitteita.http://www.avaruus.fi/uutiset/kantoraketit-ja-satelliitit/cygnus- laukaistiin-kohti-kansainvalista-avaruusasemaa.html CRS Orb-2 Heinäkuu 2014 Standard Antares 120 CRS Orb-3 Lokakuu 2014 Standard Antares 130 Laukaisu epäonnistui raketin vian vuoksi, ja raketti ja alus tuhoutuivat. Cygnus CRS OA-4 6. joulukuuta 2015 Enhanced Atlas V Ensimmäinen Enchanced-version laukaisu. Alus laukaistiin ULA:n Atlas V:llä. Cygnus CRS OA-6 23. maaliskuuta 2016 Enhanced Atlas V Alus laukaistiin ULA:n Atlas V:llä. Cygnus CRS OA-5 17. lokakuuta 2016 Enhanced Antares 230 Antares raketin käyttöönpaluulento. Cygnus CRS OA-7 TBD Enhanced Antares 230 Cygnus CRS OA-8E TBD Enhanced Antares 230 == Lähteet == Luokka:Kansainvälisen avaruusaseman huoltoalukset
Rudolf Stöger-Steiner von Steinstätten

Rudolf Stöger-Steiner von Steinstätten (26. huhtikuuta 1861 Pernegg an der Mur – 12. toukokuuta 1921 Graz)Rudolf Stöger-Steiner Freiherr von Steinstätten Austro-Hungarian Land Forces 1848-1918. Viitattu 9.1.2014. oli itävaltalainen kenraali, joka toimi Itävalta-Unkarin viimeisenä sotaministerinä vuosina 1917–1918. Stöger-Steiner oli alkuperäiseltä nimeltään Rudolf Stöger. Kun hänen kasvatti-isänsä Joseph Steiner, joka oli aateloitu nimellä von Steinstätten, adoptoi hänet vuonna 1891, hän sai nimen Stöger-Steiner von Steinstätten. Hän liittyi vapaaehtoisena armeijaan vuonna 1878 ja yleni vuoteen 1909 mennessä kenraalimajuriksi. Hän toimi taktiikan opettajana sotakoulussa ja myöhemmin armeijan tarkka-ampujakoulun johtajana. Vuonna 1912 hänet ylennettiin sotamarsalkkaluutnantiksi ja nimitettiin 4. jalkaväkidivisioonan komentajaksi. Ensimmäisen maailmansodan alussa Stöger- Steiner komensi jalkaväkidivisioonaansa Galitsiassa, mistä hänet siirrettiin toukokuussa 1915 armeijakunnan komentajaksi Isonzon rintamalle. Komentajana hän ei ollut erityisen näkyvä, mutta huhtikuussa 1917 hänet nimitettiin yllättäen näkyvään asemaan valtakunnan sotaministeriksi eronneen Alexander von Krobatinin tilalle. Stöger-Steiner oli Itävallan ja Unkarin johtajien välinen kompromissivalinta. Tehtävässään hän osoittautui päteväksi, mutta sota oli jo ajanut valtakunnan sellaiseen tilaan, jossa tarvikehuollon varmistaminen ja siviiliväestön pitäminen rauhallisena olivat lähes mahdottomia tehtäviä. Stöger-Steiner vakuutti keisari Kaarle I:lle, että Itävalta-Unkari kestäisi vielä seuraavan sotatalven, mutta keväällä 1918 hän aavisti tappion olevan edessä. Sen jälkeen hän panosti sisäisen järjestyksen säilyttämiseen ja komensi siihen tarkoitukseen seitsemän divisioonaa rintamalta. Hän joutui lopulta eroamaan vallankumouksen seurauksena marraskuussa 1918.Rudolf Stoger- Steiner von Steinstatten Firstworldwar.com. Viitattu 9.1.2014. Viimeisen sotavuoden aikana Stöger-Steiner korotettiin vapaaherraksi ja ylennettiin kenraalieverstiksi. ==Lähteet== Luokka:Itävaltalaiset kenraalit Luokka:Itävalta-Unkarin ministerit Luokka:Vuonna 1861 syntyneet Luokka:Vuonna 1921 kuolleet
Danyang–Kunshan-silta

thumb|Danyang–Kunshan-siltaa Danyang–Kunshan-silta on Kiinassa sijaitseva maasilta. Se kulkee Shanghain ja Nanjingin välillä ja on osa Pekingin ja Shanghain välistä suurnopeusrautatietä. Silta on 164,8 kilometriä pitkä ja siten maailman pisin silta. Korkeudeltaan silta on keskimäärin 31 metriä maanpinnasta. Sillan läntinen pää on Danyangissa ja itäinen pää Kunshanissa lähellä Shanghaita. Sieltä rautatie jatkaa Shanghaihin maan tasolla. Silta valmistui 2010 ja avattiin kesäkuussa 2011. Sen rakentaminen vei neljä vuotta ja maksoi lähes 8,5 miljardia Yhdysvaltain dollaria. ==Lähteet== Luokka:Rautatiesillat Luokka:Kiinan sillat Luokka:Jiangsu Luokka:Maasillat
Velma

Velma on alun perin englantilainen naisen etunimi. Se on todennäköisesti Wilma-nimen muunnos, jossa i on korvattu e:llä Selma-nimen vaikutuksesta. Nimi on ollut käytössä 1800-luvulta lähtien. Suomessa nimi Velma on marraskuuhun 2024 mennessä annettu noin 70–90 henkilölle, joista suurin osa on syntynyt vuoden 1990 jälkeen. Epävirallinen Velman nimipäivä on 12. syyskuuta. == Tunnettuja Velmoja == * Velma Barfield (1932–1984), yhdysvaltalainen murhaaja * Velma Middleton (1915 tai 1917–1961), yhdysvaltalainen tanssija ja jazzlaulaja * Velma Oikarinen (s. 195), suomalainen jalkapallomaalivahti === Kuvitteellisia Velmoja === * Velma Dinkley, mysteerejä ratkovan ryhmän jäsen Scooby-Doo -televisiosarjoissa ja -elokuvissa == Lähteet == Luokka:Etunimet
Franz Rohr von Denta

Franz Rohr von Denta (alk. Denta; 30. lokakuuta 1854 Arad, Unkari – 9. joulukuuta 1927 Wien, Itävalta)Franz Baron Rohr von Denta Firstworldwar.com. Viitattu 9.1.2014. oli itävaltalainen sotamarsalkka, joka palveli komentajana Itävalta-Unkarin armeijassa ensimmäisessä maailmansodassa. Rohr von Denta kävi Teresian sotilasakatemian Wiener Neustadtissa ja valmistui ratsuväenupseeriksi aloittaen palveluksensa kolmannessa galitsialaisessa ulaanirykmentissä vuonna 1876. Myöhemmin hän palveli esikuntatehtävissä. Rohr von Denta yleni 1896 everstiksi, 1903 kenraalimajuriksi, 1907 sotamarsalkkaluutnantiksi (kenraalimajurin ylempi luokka) ja 1911 jalkaväenkenraaliksi. Hän toimi vuodesta 1909 kaikkien sotilasoppilaitosten ylitarkastajana ja vuodesta 1913 Unkarin armeijan eli Honvédin ylipäällikkönä. Maailmansodan puhjettua elokuussa 1914 Rohr von Denta sai vastuulleen Itävalta-Unkarin Italian- vastaisen rajan puolustuksen ja komentoonsa kaikki rajamaakuntiin sijoitetut joukot, vaikka Italia ei ollutkaan vielä mukana sodassa. Italian julistettua sodan toukokuussa 1915 hän sai komentoonsa ”armeijaryhmä Rohrin”, joka puolusti menestyksekkäästi Kärntenin aluetta helmikuuhun 1916 saakka. Oman armeijaryhmänsä hajottamisen jälkeen hänestä tuli 10:nnen ja kesäkuussa 1916 11:nnen armeijan komentaja Trentinon luona. Toukokuussa 1916 Rohr von Denta ylennettiin kenraalieverstiksi.Nordisk familjebok, täydennysosa (1926), s. 29 Runeberg.org. Viitattu 9.1.2014. Helmikuussa 1917 Rohr von Denta siirrettiin Romanian-vastaiselle rintamalle ensimmäisen armeijan komentajaksi Arthur Arz von Straussenburgin tilalle, josta oli tehty pääesikunnan päällikkö. Rohr von Denta aateloitiin huhtikuussa 1917 ja Romanian kanssa tehdyn aselevon jälkeen hänet ylennettiin tammikuun 1918 lopussa sotamarsalkaksi. Kun Romanian kanssa oli solmittu Bukarestin rauha, ensimmäinen armeija hajotettiin 15. huhtikuuta 1918 ja Rohr von Denta vetäytyi palveluksesta. Rohr von Dentan kirjoittama taktiikan käsikirja Taktisches taschenbuch ("taktiikan taskukirja") oli aikanaan laajalti käytetty. ==Lähteet== Luokka:Itävallan marsalkat Luokka:Vuonna 1854 syntyneet Luokka:Vuonna 1927 kuolleet
Samlink

Oy Samlink Ab on suomalainen finanssialan it-ratkaisujen kehittäjä ja palveluntuottaja. Samlinkin asiakaskuntaan kuuluu pääasiassa finanssialan toimijoita, kuten pankkeja, luottolaitoksia ja sijoituspalveluyrityksiä.Samlink. Viitattu 2.7.2015. Samlinkin toimipisteet sijaitsevat Espoossa ja Jyväskylässä, pääkonttori sijaitsee Espoon Leppävaarassa. Samlinkissa työskentelee noin 500 työntekijää, esimerkiksi mobiili- ja verkkopalvelujen suunnittelussa, keskuskoneympäristössä sekä erilaisissa projektinjohto- ja tuotekehitystehtävissä. Samlink myi 30.8.2018 100-prosenttisesti omistamansa tytäryhtiön Paikallispankkien PP-Laskenta Oy:n (nykyisin Figure Taloushallinto Oy) osakkeet Aktia Pankki Oyj:lle, Oma Säästöpankki Oyj:lle, POP Pankkiliitto osk:lle ja Säästöpankkiliitto osk:lle. Project-IT Oy, jonka äänivallasta Samlink omisti 51,5 prosenttia, liittyi osaksi Fellowmind Groupin Suomessa toimivaa yhtiötä, eCraftia (nykyisin Fellowmind Finland), 4.6.2021. Samlinkin omistajat ilmoittivat tammikuussa 2019 sopineensa Samlinkin myymisestä Cognizantille. Yritysjärjestely oli osa sopimusta, jonka perusteella Cognizant toteuttaa kolmelle rahalaitokselle peruspankkijärjestelmän, jota se jatkossa myös operoi. Sopimus sai vaadittavien sääntelyviranomaisten hyväksynnän, ja kauppa toteutettiin 1.4.2019. Kyndrylin omistukseen Samlink siirtyi 1.2.2022. Yrityskauppa oli looginen jatkumo yhtiöiden pitkään kestäneelle yhteistyölle. Kyndryliä edeltävä IBM on kaupantekohetkellä ollut Samlinkin suurin ulkoinen toimittaja yli 13 vuoden ajan. Kyndryl irtautui IBM:stä omaksi yritykseksi 3.11.2021. ==Lähteet== ==Aiheesta muualla== * Samlinkin verkkosivut Luokka:Suomalaiset ohjelmistoyritykset
Heinrich Clam-Martinic

Heinrich Carolus Boromeus Maria Clam-Martinic (1. tammikuuta 1863 Wien – 7. maaliskuuta 1932 Klam)Heiko Brendel: Clam-Martinic, Heinrich, Graf 1914-1918-online. International Encyclopedia of the First World War. Viitattu 9.9.2015. oli itävaltalainen sotilas, poliitikko ja kreivi, joka toimi Itävallan pääministerinä joulukuusta 1916 kesäkuuhun 1917.Heinrich von Clam- Martinic Firstworldwar.com. Viitattu 9.1.2014. Clam-Martinic kuului Böömin saksankieliseen ylhäisaateliin. Hänen setänsä oli huomattava böömiläinen poliittinen vaikuttaja Heinrich Jaroslav Clam-Martinic. Clam-Martinic suoritti lakimiehen tutkinnon Prahan yliopistossa ja palveli yhdeksän vuotta Itävallan armeijassa, jossa hän yleni yliluutnantiksi. Hänet valittiin 1894 edustajaksi Böömin maapäiville ja vuonna 1902 hänet nimitettiin elinikäiseksi jäseneksi valtakunnanneuvoston ylähuoneeseen Herrenhausiin. Ensimmäistä maailmansotaa edeltäneinä vuosina Clam-Martinic oli lähellä arkkiherttua Frans Ferdinandia ja kuului tämän niin sanottuun ”varjohallitukseen” eli poliitikkojen piiriin, joka neuvoi maan varsinaisen hallituksen ministereitä. Hänellä tiedettiin olevan yhteyksiä myös poliittisesti vaikutusvaltaisiin tšekkinationalisteihin. Kahden ensimmäisen sotavuoden aikana Clam-Martinic ehti palvella upseerina sekä itärintamalla, Balkanin rintamalla että Italian-vastaisella rintamalla, mutta joutui jättämään palveluksen terveyssyistä vuonna 1916. Lokakuussa 1916 hänet nimitettiin Itävallan maatalousministeriksi. Jo parin kuukauden kuluttua hän ponnahti pääministeriksi, kun keisariksi tullut Kaarle I pyysi häntä kokoaman valtakunnan eri kansallisuuksia edustavan hallituksen. Pääministeriksi 20. joulukuuta nimitetty Clam-Martinic päätti kutsua vuodesta 1914 hajotettuna olleen parlamentin uudelleen koolle. Hän halusi säilyttää monikansaisen keisarikunnan, mutta sekä tšekit, puolalaiset että valtakunnan saksankielinen väestö asettuivat vastustamaan hänen politiikkaansa, koska hän ei voinut samanaikaisesti tyydyttää näiden ryhmien vastakkaisia toiveita. Erityisen huonosti hän tuli toimeen Unkarin hallituksen kanssa. Clam-Martinic erosi 22. kesäkuuta 1917 ottaen samalla vastuun elintarvikepulaan liittyneestä kansallisesta kriisistä. Pian sen jälkeen hänet ylennettiin armeijan everstiksi ja nimitettiin heinäkuun alussa miehitetyn Montenegron sotilaskuvernööriksi, missä tehtävässä hän toimi sodan loppuun asti. Hänet ylennettiin keväällä 1918 kenraalimajuriksi. Clam-Martinic menetti suuret perintömaansa Böömissä Tšekkoslovakian vuoden 1919 maalain seurauksena. Loppuelämänsä hän asusteli linnassaan Ylä-Itävallassa. ==Lähteet== Luokka:Itävallan ministeripresidentit Luokka:Itävaltalaiset kenraalit Luokka:Kreivit Luokka:Vuonna 1863 syntyneet Luokka:Vuonna 1932 kuolleet
Bela Papp

Bela Papp (s. 9. maaliskuuta 1994 Kuopio) on suomalainen taitoluistelija. Hän asuu ja harjoittelee Kanadan Burnabyssa. Suomessa hän edustaa Kuopion Taitoluistelijoita. Papp voitti junioreiden suomenmestaruuden vuosina 2008 ja 2009 ja oli kolmas vuonna 2010. Vuonna 2011 hän voitti aikuisten SM-kultaa ja oli vuosina 2012 ja 2014 kolmas. Papp kuuluu Suomen taitoluistelumaajoukkueeseen. Vuoden 2011 MM-kilpailujen karsinnassa Papp oli 20:s eikä edennyt varsinaiseen kilpailuun. Pappin perhe muutti Vancouveriin kesällä 2007. Perheen äiti Ulla Papp on taitoluisteluvalmentaja ja Bela Pappin muut sisarukset ovat myös taitoluistelijoita. Heistä Beata Papp kilpailee taitoluistelun kansainvälisellä tasolla. == Lähteet == Luokka:Suomalaiset taitoluistelijat Luokka:Suomenunkarilaiset henkilöt Luokka:Vuonna 1994 syntyneet Luokka:Elävät henkilöt
Saatana (albumi)

Saatana on suomalaisen black metal -yhtye Barathrumin viides studioalbumi. Se julkaistiin vuonna 1999 levymerkillä Spinefarm Records. Albumin vinyylipainos julkaistiin vuonna 2009 levymerkillä Kneel Before the Master's Throne. == Kappaleet == Kaikki kappaleet sanoittanut Demonos Sova. # # # # # # # # # # == Kokoonpano == * Demonos Sova – bassokitara, laulu, efektit * Somnium – kitara, taustalaulu * Warlord – kitara, taustalaulu * G'thaur – bassokitara, taustalaulu * Beast – rummut, taustalaulu === Muut tekijät === * Ahti Kortelainen – tuottaja, äänittäjä, miksaaja * Harri Jussila – äänittäjä * Mika Jussila – masteroija * Anne Toivanen – valokuvat * Toni Härkönen – valokuvat * Anne Tulokas – valokuvat == Arvostelut == * http://www.soundi.fi/levyarviot/barathrum-saatana == Lähteet == == Aiheesta muualla == * * Luokka:Vuoden 1999 albumit Luokka:Barathrumin albumit
Matthias Versluis

Matthias Versluis (s. 18. heinäkuuta 1994 Genolier, Sveitsi) on suomalainen taitoluistelija. Hän kilpaili yksinluistelussa vuoteen 2016 asti ja sen jälkeen jäätanssissa Juulia Turkkilan kanssa. ==Tausta== Versluisin äiti on suomalainen ja isä hollantilainen. Hän muutti Suomeen ollessaan puolivuotias. Versluis aloitti luistelun vuonna 2002 Myllypuron Taitoluisteluklubissa. Versluis on opiskellut fysioterapiaa Arcada-ammattikorkeakoulussa Helsingissä.https://svenska.yle.fi/a/7-1371729https://www.arcada.fi/sv/artikel/nyheter/2019-04-08/fran- ishallen-till-tentamenssalen ==Ura== Junioreiden SM-kisoissa Versluis oli kolmas vuonna 2007, toinen vuonna 2009 ja ensimmäinen vuonna 2011. Miesten tasolla hän saavutti SM-kisoissa hopeaa vuosina 2012 ja 2013 ja kultaa vuonna 2014. Vuoden 2016 SM-kisoissa hän oli kolmas. Versluis kuuluu Suomen taitoluistelumaajoukkueeseen. Maaliskuussa 2015 hän teki suomalaista taitoluisteluhistoriaa tehtyään ensimmäisenä suomalaisena neloishypyn kilpailussa. Jäätanssissa Versluis ja Juulia Turkkila ovat nousseet Suomen parhaaksi pariksi. Vuonna 2019 he sijoittuivat Euroopan-mestaruuskilpailuissa 11:nneksi ja maailmanmestaruuskilpailuissa 16:nneksi. Vuonna 2021 he sijoittuivat MM-kilpailuissa 21:nneksi. Vuonna 2022 he joutuivat jäämään EM- kilpailuista pois, kun Turkkila sairasti joulukuussa lieväoireisen koronavirustaudin ja antoi vielä tammikuussa positiivisen testituloksen. Pekingin olympialaisissa Turkkila ja Versluis sijoittuivat 15:nneksi ja MM- kilpailuissa 12:nneksi. Vuoden 2023 EM-kilpailuissa Espoossa he voittivat pronssia. Suomen edellinen arvokisamitali lajissa oli vuodelta 1995. == Lähteet == Luokka:Suomalaiset taitoluistelijat Luokka:Jäätanssijat Luokka:Vuonna 1994 syntyneet Luokka:Elävät henkilöt
Valtter Virtanen

Valtter Virtanen (s. 4. kesäkuuta 1987 Kerava) on suomalainen taitoluistelija. Hän asuu Saksassa Oberstdorfissa. Virtanen aloitti luistelun vuonna 1992 Keravan Luistinseurassa. Hän on vuosien 2013, 2015, 2016, 2017, 2018, 2022, 2023 ja 2025 Suomen mestari. Vuosina 2006, 2007, 2009, 2011, 2014, 2019, 2020 ja 2024 hän saavutti hopeaa sekä vuosina 2008 ja 2010 pronssia. Hän voitti Pohjoismaiden-mestaruuden vuonna 2022. EM-kilpailuissa Virtanen on ollut 18. (2015), 19. (2018 ja 2022), 23. (2017), 26. (2013 ja 2016) sekä 29. (2014). Maailmanmestaruuskilpailuissa hän on luistellut neljästi, parhaana sijoituksenaan 31. sija vuodelta 2021. Virtanen päätti ryhtyä vuonna 2023 pariluistelijaksi ja alkoi harjoitella Tilda Alterydin parina, mutta yhteistyö päättyi muutaman kuukauden jälkeen ja Virtanen palasi yksinluistelijaksi. Vuosina 2017–2018 Virtasta valmensi joulukuussa 2018 kuollut ranskalainen Jean-Francois Ballester. Koulutukseltaan Virtanen on lääkäri. Hänen puolisonsa on saksalainen taitoluistelija ja taitoluisteluvalmentaja Alina Mayer- Virtanen. == Lähteet == == Aiheesta muualla == Luokka:Suomalaiset taitoluistelijat Luokka:Suomalaiset lääkärit Luokka:Vuonna 1987 syntyneet Luokka:Elävät henkilöt
Lamadaya

Lamadaya () on Cal Madowin vuoristossa Sanaagin alueella Somalian pohjoisosassa sijaitseva vesiputous. Vuoriston korkein kohta on 2 416 metriä korkea Shimbiris. Lähin kaupunki on Ulheed Punaisenmeren suunnalla. Putous ja vuoristo olivat 1980-luvulla ennen Somalian sisällissotaa suosittu yksi Somalian tärkeimpiä turistikohteita. Alueella kasvaa noin 1 000 kasvilajia joista noin 200 on kotoperäisiä eli niitä kasvaa vain tällä alueella. == Kuvia == Tiedosto:Lamadayawaterfall7.jpg Tiedosto:Lamadayawaterfalls1.jpg Tiedosto:Lamadayawaterfalls2.jpg == Lähteet == == Aiheesta muualla == * * Luokka:Somalian maantiede Luokka:Vesiputoukset
Irish American Football League

Irish American Football League (lyh. IAFL) on Irlannin amerikkalaisen jalkapallon sarjajärjestelmä. Kaudella 2016 IAFL:ssä pelasi 23 joukkuetta kolmella eri sarjatasolla. ==Shamrock Bowl Confrence (SBC)== Shamrock Bowl Confrence on Irlannin kansallinen pääsarja, jossa pelasi kaudella 2016 yhdeksän joukkuetta. Joukkueista kolme oli Pohjois-Irlannista ja kuusi Irlannista. Joukkue Kaupunki Kotikenttä Perustettu Päävalmentaja SBC North SBC North SBC North SBC North SBC North SBC North Belfast Trojans Belfast, Shorts Sports Grounds 2006 Rob Lyttle Carrickfergus Knights Carrickfergus, Woodburn Playing Fields 1993 Adam Devenney Craigavon Cowboys Craigavon, Craigavon Leisure Centre 1983 Greg Loughran South Dublin Panthers Lucan, Westmanstown SC 2014 Steve Mack Dublin Rebels Killiney, Seapoint RFC 1995 Andy Dennehy SBC South SBC South SBC South SBC South SBC South SBC South North Kildare Reapers Kilcock, North Kildare RFC 2012 Brendan McAleese UCD Belfield, UCD Grounds 2007 Eoin Cunningham Trinity College Dublin, College Park 1993 Darrin O'Toole UL Vikings Limerick, UL Sports Ground 1999 Ciaran O'Sullivan Sarjan mestaruusottelu on nimeltään Shamrock Bowl. Kaudella 2016 XXX Shamrock Bowlissa kohtasivat Belfast Trojans ja Dublin Rebels. Ottelun voitti Dublin Rebels lukemin 12-7. Sarjan mestaruus oli Rebelsille sen historian kahdeksas. == IAFL1 == Kaudella 2016 IAFL1:ssä pelasi yhdeksän joukkuetta kahdessa lohkossa. Joukkue Kaupunki Kotikenttä Perustettu Päävalmentaja IAFL1 North IAFL1 North IAFL1 North IAFL1 North IAFL1 North IAFL1 North Belfast Trojans-2 Belfast, Shorts Sports Grounds 2006 Mark McGrath Louth Mavericks Dundalk, Dundalk Rugby Club 2012 Robert Shevlin Meath Bulldogs Navan, Navan RFC 2010 Peter Smyth Tyrone Titans Omagh, Omagh RFC 2013 West Dublin Rhinos Castleknock, Castleknock College 2008 Robbie Andrews IAFL1 South IAFL1 South IAFL1 South IAFL1 South IAFL1 South IAFL1 South Cork Admirals Cork, Dolphin RFC 2002 Alan Lomasney South Kildare Soldiers Kildare, Cill Dara RFC Ken Farrell Waterford Wolves Waterford, Waterford RSC Rob Wills Westmeath Minotaurs Limerick, Mullingar RFC Diarmain Hyland IAFL1:n loppuottelussa kohtasivat Cork Admirals ja Belfast Trojansin kakkosjoukkue. Admirals voitti ottelun lukemin 38-7 ja nousee sarjan voittajana SBC:hen kaudeksi 2017. == IAFL2 == IAFL2 pelattiin kaudella 2016 viidellä joukkueella joista ensimmäistä kauttaan pelasivat North Dublin Pirates, PSNI Razorbacks sekä Wexford Eagles. Joukkue Kaupunki Kotikenttä Perustettu Päävalmentaja Donegal Derry Vipers Drumahoe / Letterkenny, YMCA Rugby Field, Drumahoe Coláiste Ailigh, Letterkenny 2014 Jason Brock Galway Warriors Galway, St. Mary's College 2012 Patrick Costello North Dublin Pirates Malahide, Malahide RFC 2015 Ross Neville PSNI Razorbacks Belfast, Newforge Country Club 2015 Wexford Eagles Gorey, Garden City GAA Pitch 2015 Kevin Klatt Sarjan loppuottelussa Donegal Derry Vipers voitti Wexford Eaglesin lukemin 33-29. Molemmat joukkueet tulevat pelaamaan kaudella 2017 IAFL1:ssä. ==Aiheesta muualla== * americanfootball.ie Luokka:Amerikkalaisen jalkapallon sarjat Luokka:Irlannin urheilu
Vaahteraliigan kausi 1993

Vaahteraliigan kausi 1993 oli Vaahteraliigan 14. kausi. Liigan runkosarjassa pelattiin kymmenen ottelua, minkä jälkeen neljä parasta joukkuetta etenivät pudotuspeleihin. Runkosarjan viimeinen putosi suoraan I-divisioonaan ja toiseksi viimeinen joutui karsintaotteluun. Vaahteramalja XIV oli toisinto viimekautisesta kun East City Giants ja Turku Trojans kohtasivat jälleen. East City Giants oli taas parempi luvuin 23–20 ja seura voitti kolmannen peräkkäisen mestaruutensa. Helsinki Roosters uusi pronssimitalinsa. Uutena joukkueensa sarjassa nähtiin Hämeenlinna Tigers, joka otti Oulu Northern Lightsin jättämän sarjapaikan. ==Runkosarja== OT V T H TE PÄ MS PTS Trojans 10 9 0 1 300 169 +131 18 East City Giants 10 7 2 1 257 170 +87 16 Crocodiles 10 6 2 2 296 167 +129 14 Roosters 10 6 0 4 294 228 +66 12 Butchers 10 4 1 5 208 196 +12 9 Colts 10 3 1 6 201 206 -5 7 Tigers 10 2 0 8 117 259 -142 4 Whips 10 0 0 10 100 378 -278 0 ==Pudotuspelit== {{Turnauspuu4 | |Trojans|28|Roosters|24 | |East City Giants|45|Crocodiles|12 | Vaahteramalja XIV|Trojans|20|East City Giants|23 | |Crocodiles|8|Roosters|24 }} ==Lähteet== 1993 Luokka:Vuoden 1993 amerikkalainen jalkapallo
Okkult

Okkult on suomalaisen black metal -yhtyeen Barathrumin kuudes studioalbumi. Se julkaistiin vuonna 2000 levymerkillä Spinefarm Records. == Kappaleet == # # # # # # # # # # == Kokoonpano == * Demonos Sova – laulu * Trollhorn – kosketinsoitin, syntetisaattori * Somnium – kitara, kosketinsoitin (kappale 9) * Beast Dominator – rummut * Nuklear Tormentörr – bassokitara, taustalaulu (kappaleet 5 ja 9) * Anathemalignant – kitara * G'thaur – bassokitara, muut vokaaliosuudet === Vierailevat muusikot === * J. Mäkinen – taustalaulu (kappaleet 5 ja 9) * Beast – taustalaulu (kappaleet 5 ja 9) * Lady Ishtar – taustalaulu (kappale 8) === Muut tekijät === * Mikko Karmila – äänittäjä, miksaaja * Sakke Pietarila – äänittäjä * Count Jussila – masteroija * Valokuvaamo Potretti – grafiikka, valokuvat, kansitaide * Toni Härkönen – grafiikka == Arvostelut == * http://www.metal- observer.com/articles.php?lid=1&sid;=1&id;=3357 * http://www.metal- hammer.de/das-archiv/article225124/barathrum-okkult.html == Lähteet == == Aiheesta muualla == * * Luokka:Vuoden 2000 albumit Luokka:Barathrumin albumit
Hongkonginvesilisko

Hongkonginvesilisko (Paramesotriton hongkongensis) on vesiliskojen heimoon kuuluva laji. Se liikkuu öisin. Ollessaan uhattu se erittää myrkkyä pahkamaisilla rauhasilla. == Ulkonäkö ja koko == Aikuisen yksilön pituus on 12–16 cm. Jalat ovat paksuhkot ja lyhyet. Sen vatsapuolen väritys toimii suojavärinä petoja vastaan eläimen kääntyessä selälleen. Pääväriltään eläin on ruskea tai harmaa. Häntä on pitkä ja muodoltaan litteä. == Levinneisyys ja elinympäristö == Hongkonginvesiliskoa esiintyy luonnonvaraisena lähinnä vain Hongkongissa. Sitä tavataan virroissa ja se oleskelee suurimman osan ajastaan vedessä. == Lisääntyminen == Koiraan siittiöt ovat siittiökotelossa, jonka avulla koiras siirtää siittiöt naaraaseen. Naaras munii veteen talvella. == Lähteet == Luokka:Salamanterieläimet Luokka:Lemmikkieläimet
Naamioseeprapeippo

Naamioseeprapeippo (Poephila personata) on loistopeippojen heimoon kuuluva varpuslintu. ==Levinneisyys== Naamioseeprapeippoa tavataan Australian pohjoisosissa. Sitä on kuvattu yleiseksi tai paikallisesti yleiseksi. Lajin kannankehitys on vakaa, ja se on luokiteltu elinvoimaiseksi. ==Lähteet== Luokka:Loistopeipot
Jukka Vesala

Jukka Vesala (s. 1968) on kauppatieteiden tohtori, joka on toiminut vuodesta 2009 riskienvalvonnan apulaisjohtajana Suomen valtion finanssivalvonnassa. Tammikuussa 2014 Vesala valittiin Euroopan pankkivalvontaviraston pääjohtajaksi. Pääjohtajia on virastossa neljä, ja Vesalan vastuulla on pienten pankkien epäsuora valvonta ja valvonnan yhdenmukaisuus. == Lähteet == ==Aiheesta muualla== * Vieraana Jukka Vesala arvioimassa pankkiriskien arvioinnin tulosta kesällä 2011. Yle Areenan videoleike. Luokka:Suomalaiset virkamiehet Luokka:Suomalaiset EU-virkamiehet Luokka:Vuonna 1968 syntyneet Luokka:Elävät henkilöt
Wayne Routledge

thumb|Wayne Routledge Wayne Routledge (s. 7. tammikuuta 1985 Sidecup, Lontoo) on englantilainen jalkapalloilija. Hän edustaa Englannin Valioliigan Swansea Cityä ja on pelipaikaltaan keskikenttäpelaaja. Vuonna 2001 alkaneella ammattilaisurallaan Routledge on edustanut Swansean lisäksi Crystal Palacea, Portsmouthia, Tottenhamia, Fulhamia, Aston Villaa, QPR:ää, Cardiffia ja Newcastlea Routledgen pelinumero Swanseassa on 15. Hänen pituutensa on 170 senttiä ja painonsa 64 kiloa. == Lähteet == * http://www.swanseacity.net/team/player- profile/index.aspx?playerid=236287&tcmuri;=17715 === Viitteet === Luokka:Englantilaiset jalkapalloilijat Luokka:Vuonna 1985 syntyneet Luokka:Elävät henkilöt
Nyökyttäjäpeippo

Nyökyttäjäpeippo (Poephila cincta) on loistopeippojen heimoon kuuluva varpuslintu. ==Levinneisyys== Nyökyttäjäpeippoa tavataan Australian koillisosissa. Sitä on kuvattu melko yleiseksi tai paikallisesti yleiseksi, mutta harvinaisemmaksi sen levinneisyysalueen eteläosissa. Lajin kannankehitys on laskeva, mutta se ei ole vähenemässä enää niin nopeasti kuin aikaisemmin. Nyökyttäjäpeipon ei uskota olevan vaarassa, ja se on luokiteltu elinvoimaiseksi. ==Lähteet== Luokka:Loistopeipot
Kirjolyhytkaulakilpikonna

Kirjolyhytkaulakilpikonna (Emydura subglobosa) on sivutaivuttajiin kuuluva kilpikonnalaji. Se liikkuu päivisin. Se on läheistä sukua krefftinlyhytkaulakilpikonnalle (Emydura krefftii). == Ulkonäkö ja koko == Kirjolyhytkaulakilpikonna on 20–25 cm pitkä. Sen kaula on suhteellisen lyhyt verrattuna muihin sivutaivuttajiin. Sen kuono on terävä ja kilpi matala ja leveä. == Levinneisyys ja elinympäristö == Kirjolyhytkaulakilpikonnaa tavataan Uudessa-Guineassa ja aivan Australian pohjoisosassa. Sitä esiintyy järvissä, laguuneissa ja joissa. == Lisääntyminen == Yhdessä pesueessa on 5–11 munaa. == Ravinto == Kirjolyhytkaulakilpikonna syö nilviäisiä ja muita selkärangattomia sekä kaloja. == Lähteet == Luokka:Kilpikonnat
Nokiperäpeippo

Nokiperäpeippo (Nigrita fusconotus) on loistopeippojen heimoon kuuluva varpuslintu. ==Levinneisyys== Nokiperäpeippoa tavataan Afrikan länsi- ja keskiosissa. Lajin kannankehitys on vakaa, ja se on luokiteltu elinvoimaiseksi. ==Lähteet== Luokka:Loistopeipot
Tervapeippo

Tervapeippo (Nigrita bicolor) on loistopeippojen heimoon kuuluva varpuslintu. ==Levinneisyys== Tervapeippoa tavataan Afrikan länsi- ja keskiosissa. Lajin kannankehitys on vakaa, ja se on luokiteltu elinvoimaiseksi. ==Lähteet== Luokka:Loistopeipot
Šipkansola

Shipkansola (, Šiptšeski prohod)Nimeä on suositettu kirjoitettavaksi myös muodossa Shipkansola. on Balkanvuorten läpi kulkeva sola Bulgariassa.Shipka Pass Encyclopædia Britannica Online Academic Edition. Viitattu 9.1.2014. Se kuuluu nykyään Bulgarkan luonnonpuistoon. Päätie Tonavan rannalla sijaitsevasta Rusen kaupungista Stara Zagoraan ja edelleen Turkin Edirneen kulkee Šipkansolan kautta, joten se on ollut strategisesti tärkeä. Solan luona käytiin ankaria taisteluja vuosien 1877–1878 Venäjän ja Turkin välisessä sodassa. Paikalle pystytettiin vuonna 1934 suuri muistomerkki, joka muistuttaa keskiaikaista linnoitustornia.The monument of Freedom Park-Museum "Shipka- Buzludza. Viitattu 9.1.2014. ==Lähteet ja huomautukset== ==Aiheesta muualla== *Shipkamuseum.org Luokka:Bulgarian maantiede Luokka:Solat
Nokipeippo

Nokipeippo (Nigrita luteifrons) on loistopeippojen heimoon kuuluva varpuslintu. ==Levinneisyys== Nokipeippoa tavataan Länsi-Afrikan eteläosissa sekä keskisessä Afrikassa. Lajin kannankehitys on vakaa, ja se on luokiteltu elinvoimaiseksi. ==Lähteet== Luokka:Loistopeipot
Kaitokudō

Kaitokudō () oli varhainen kauppakoulu Osakan kaupungissa, Japanissa. Se perustettiin virallisesti vuonna 1726, ja sen voimakkain luova kausi kesti noin sata vuotta.Najita s.2 Koulu vaikutti opetuksen ja liiketoiminnan moraalisten periaatteiden kehitykseen.Kaitokudo Osaka University Koulu suljettiin vuonna 1869 ja avattiin uudelleen 1916. Koulu paloi toisen maailmansodan pommituksissa. Osakan kauppiaat ja käsityöläiset perustivat Kaitokudōn vuonna 1724 ja se edisti akateemisten tieteenalojen ja liike-elämän etiikan kehitystä Osakassa noin 140 vuoden ajan Edo-kauden lopulla. Kaitokudōsta valmistui tunnettuja akateemikkoja, kuten Nakai Chikuzan, Nakai Riken, Nakamoto Tominaga ja Banto Yamagata, minkä vuoksi koulua arvostettiin aikanaan kuten Edon kuuluisaa Shoheizaka Gakumonjo -opistoa. == Lähteet == * === Viitteet === == Aiheesta muualla == *http://kaitokudo.jp Luokka:Osakan historia Luokka:Japanin koulutus
Isonokipeippo

Isonokipeippo (Nigrita canicapillus) on loistopeippojen heimoon kuuluva varpuslintu. ==Levinneisyys== Isonokipeippoa tavataan Afrikassa Sierra Leonesta Keniaan ja Angolaan ulottuvalla alueella. Sitä on kuvattu paikallisesti yleiseksi. Lajin kannankehitys on vakaa, ja se on luokiteltu elinvoimaiseksi. ==Lähteet== Luokka:Loistopeipot
Judon maailmanmestaruuskilpailut 2013

Judon maailmanmestaruuskilpailut 2013 olivat järjestyksessään 29. judon maailmanmestaruuskilpailut. Ne järjestettiin Rio de Janeirossa, Brasiliassa 26. elokuuta–1. syyskuuta 2013. == Tulokset == Kilpailujen ohjelmassa oli seitsemän painoluokkaa ja joukkuekilpailu sekä miehille että naisille. Kisojen menestynein maa oli Japani, jonka urheilijat saavuttivat kaikkiaan yhdeksän mitalia; neljä kultaa, yhden hopean ja neljä pronssia. ===Miehet=== Sarja Kultaa Hopeaa Pronssia 60 kg Naohisa Takatō Amartuvshin Dashdavaa Kim Won-Jin * * * Orxan Səfərov 66 kg Masashi Ebinuma Azamat Mukanov Masaaki Fukuoka * * * Heorhi Zantaraja 73 kg Shōhei Ōno Ugo Legrand Dex Elmont * * * Dirk Van Tichelt 81 kg Loïc Pietri Avtandil Tšrikišvili Alain Schmitt * * * Ivan Vorobjov 90 kg Asley González Varlam Liparteliani Kirill Denisov * * * Ilias Iliadis 100 kg Elxan Məmmədov Henk Grol Lukáš Krpálek * * * Dimitri Peters Yli 100 kg Teddy Riner Rafael Silva Faicel Jaballah * * * Andreas Tölzer Joukkuekilpailu * * * ===Naiset=== Sarja Kultaa Hopeaa Pronssia 48 kg Urantsetseg Munkhbat Haruna Asami Sarah Menezes * * * Charline Van Snick 52 kg Majlinda Kelmendi Erika Miranda Yuki Hashimoto * * * Mareen Kräh 57 kg Rafaela Silva Marti Malloy Vlora Beđeti * * * Miryam Roper 63 kg Yarden Gerbi Clarisse Agbegnenou Gévrise Émane * * * Anicka van Emden 70 kg Yuri Alvear Laura Vargas Koch Kim Seong-Yeon * * * Kim Polling 78 kg Sol Kyong Marhinde Verkerk Mayra Aguiar * * * Audrey Tcheuméo Yli 78 kg Idalys Ortíz Maria Suelen Altheman Lee Jung-Eun * * * Megumi Tachimoto Joukkuekilpailu * * * == Mitalitaulukko == 1 4 1 4 9 2 2 2 4 8 3 2 0 1 3 4 1 4 2 7 5 1 2 0 3 6 1 1 0 2 7 1 0 1 2 8 1 0 0 1 8 1 0 0 1 8 1 0 0 1 8 1 0 0 1 12 0 2 3 5 13 0 1 5 6 14 0 1 2 3 15 0 1 0 1 15 0 1 0 1 17 0 0 3 3 18 0 0 2 2 19 0 0 1 1 19 0 0 1 1 19 0 0 1 1 19 0 0 1 1 19 0 0 1 1 Yhteensä Yhteensä 16 16 32 64 == Lähteet == *Tulokset == Aiheesta muualla == *Virallinen sivusto Luokka:Judon maailmanmestaruuskilpailut Luokka:Vuoden 2013 urheilu Luokka:Rio de Janeiron urheilu Luokka:Brasilian urheilutapahtumat
Osakan rautatieasema

Osakan rautatieasema on Japanin Osakan kaupungin pohjoisosan keskeinen rautatieasema. Sitä käyttää Länsi-Japanin rautatieyhtiö (JR West). Se on osa viiden toisistaan kävelyetäisyydellä olevan aseman kompleksia, johon kuuluu myös maan vilkkain Umedan asema. Osakan rautatieasema on yhteys Kiotoon ja Kobeen shinkansen- ja shinkaisoku-junilla. Asemaa on peruskorjattu 2000-luvulla, ja uudistettu asema aukesi vuonna 2011. Aseman ratojen päällä on suuri lasikatto, joka antaa sille avoimen ulkonäön. Aseman pohjois- ja etelälaidalla on korkeat kerrostalot, joissa on tarjolla ostos-, ruokailu-, viihde- ja virkistäytymismahdollisuuksia. Kerrostalot on yhdistety toisiinsa radan ylittävällä sillalla. Vuonna 2005 Osakan rautatieasema oli maailma kolmanneksi vilkkain. Tuolloin asemaa käytti päivittäin liikennöintiin lähes 2,344 miljoonaa matkustajaa päivittäin. == Lähteet == == Aiheesta muualla == *Aseman kotisivut Luokka:Osakan liikenne Luokka:Osakan rakennukset ja rakennelmat Luokka:Japanin rautatieliikennepaikat
Anne Helminen

Anne Helminen on suomalainen teatteripedagogi, joka on ohjannut lasten, nuorten ja aikuisten harrastajateattereita ja opettanut muun muassa Länsi- Suomen opistossa ja Tampereen yliopiston avoimessa ja kesäyliopistossa.Teatteri-ilmaisun opettaja Anne Helminen , Länsi-Suomen opisto. Viitattu 16.1.2014. 1980–1990-luvuilla Helminen näytteli Yle TV2:n ohjelmissa, kuten Tarkkis-sarjan opettajana 1986 ja Mummo-sarjan ensimmäisessä jaksossa lääkärinä 1987 sekä kassamyyjänä Kyllä isä osaa -sarjan yhdessä jaksossa 1994. ==Lähteet== Luokka:Suomalaiset näyttelijät Luokka:Syntymävuosi puuttuu Luokka:Elävät henkilöt Luokka:Suomalaiset opettajat
Tilidiini

Tilidiini (myös tilidaatti) on kauppanimillä Valoron, Valtran ja Tilidin - myytävä synteettinen opioidi, jota käytetään pääasiassa Sveitsissä, Saksassa ja Belgiassa keskivaikean ja vaikean akuutin tai kroonisen kivun hoitoon.Martindale: The Complete Drug Reference Tilidiiniä pidetään keskivahvana opioidina, ja sitä voidaan annostella oraalisesti, rektaalisesti ja injektiona, joko intravenoosisesti tai intramuskulaarisesti (ns. depotinjektio), jolloin tilidiini vaikuttaa pidempään. Yksittäinen annos voi olla 50–100 mg kerrallaan, ja sen maksimiannostus päivässä on 600 mg. Tilidiini itsessään on mieto opioidi, mutta se metaboloituu maksassa ja suolistossa aktiivisiksi metaboliitiksi nortilidiiniksi, ja siitä edelleen bisnortilidiiniksi. Bisnortilidiini on tilidiinin (1S,2R)-isomeeri, joka aiheuttaa lääkkeen varsinaisen analgeettisen vaikutuksen.Drug Discovery and Commercial Exploitation Gerhard Satzinger Drug News Project psges 200-201 14(4) May 2001 Tilidiiniä on saatavilla hydrokloridi- tai fosfaattisuolanan. Saksassa myytävä tilidiinivalmiste sisältää naloksonia, jonka on tarkoitus estää lääkkeen väärinkäyttö.Fachinfo (SPC) for Valoron N (in German) Sveitsissä puolestaan Valoron-valmiste sisältää pelkästään tilidiiniä. Tilidiiniä käytetään särkylääkkeenä, mutta Saksassa myös yleisesti levottomiin jalkoihin. == Lähteet == == Aiheesta muualla == *PubChem: Tilidine *Kyoto Encyclopedia of Genes and Genomes (KEGG): Tilidine *Drugs: Tilidine Luokka:Opioidit
Takemoto Gidayū

Takemoto Gidayū (, 1651 – 18. lokakuuta 1714) oli japanilainen jōruri-laulaja ja japanilaisen bunraku-nukketeatterin perustaja. Hän teki läheistä yhteistyötä näytelmäkirjailija Chikamatsu Monzaemonin kanssa ja johti osakalaista Takemoto-za-teatteria. Takemoto Gidayū syntyi vuonna 1651, ja hän oli Osakan lähellä eläneen maanviljelijän poika. Hän esiintyi aluksi Uji Kaganojōn teatterissa Kiotossa mutta perusti 1684 oman Takemoto-za-teatterin Osakaan. Takemoto oli tavannut kirjailija Chikamatsu Monzaemon todennäköisesti Kiotossa ja houkutteli tämän pian uuteen teatteriinsa Uji Kaganojōn teatterista. Takemoto ja Chikamatsu kehittivät yhdessä ningyo joruri -nimisen nukketeatterin, jota alettiin myöhemmin kutsua nimellä bunraku. Takemoton ja Chikamatsun kehittämä tyyli ohitti pian suosiossaan kabukin. Bunraku nousi suosituksi vuonna 1703 ensiesitetyn Chikamatsun kirjoittaman Sonezaki shinjū -näytelmän (”Sonezakin rakkausitsemurhat”) jälkeen. Suosion jälkeen Takemoto halusi jättää teatterinjohtajan tehtävät, sillä kaksoisrooli teatterin laulajan ja johtajana oli hänelle raskas. Takeda Izumon otettua johtajan paikan Takemoto pystyi keskittymään vain laulamiseen. Takemoto tunnettiin voimakkaasta lauluäänestään. Hän kirjoitti lisäksi useita lyhyitä kirjoitelmia bunraku-laulamisesta. == Lähteet == Luokka:Japanilaiset laulajat Luokka:Teatterinjohtajat Luokka:Vuonna 1651 syntyneet Luokka:Vuonna 1714 kuolleet